**TÁJÉKOZTATÓ**

**a gyermekek óvodáztatási és beiskolázási, valamint a gyermekétkeztetés intézményi térítési díjkedvezmény igényléséről**

**Bezenye Községi Önkormányzat Képviselő-testülete szociális igazgatásról és a szociális ellátásokról szóló rendelete alapján óvodáztatási, beiskolázási támogatást** igényelhető a gyermek óvodáztatásával, vagy beiskolázásával kapcsolatos költségekhez **minden év augusztus 1-től október 15-ig, addig a tanévig, amelyben a gyermek a 19. életévét betölti**:

A **gyermek óvodáztatásával, iskoláztatásával** kapcsolatos költségekhez való hozzájárulásként megállapítható települési támogatást a gyermek szülője igényelheti az alábbi feltételek esetén:

*a)* a gyermek - legalább egyik - szülője a gyermek óvodai beíratásakor **Bezenyén** bejelentett lakóhellyel, vagy tartózkodási hellyel rendelkezik;

*b)* a gyermeket Bezenye település közigazgatási területén működő óvodába íratják be és a gyermek óvodai nevelését ezen intézményben ténylegesen megkezdi és

c)  a kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének **6-szorosát**, **ami jelenleg 171.000.- Ft.**

A **gyermek beiskolázásához** nyújtott települési támogatás igénylésére az a szülő jogosult, akinek gyermeke általános iskolában tanul, vagy középiskolai nappali rendszerű oktatásban vesz részt.A települési támogatás akkor állapítható meg, ha kérelmező családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének **6-szorosát**, **ami jelenleg 171.000.- Ft.**

A feltételek fennállása esetén

- óvodás gyermek után **10.000.- Ft**

- általános iskolás gyermek után **15.000,- Ft** és

*-* középfokú oktatásban résztvevő gyermek után **20.000,- Ft** települési támogatás állapítható meg.

**Gyermekétkeztetés intézményi térítési díjkedvezményt kaphat** az önkormányzati intézményekben fizetendő térítési díjakról szóló 3/2004.(II.5.) rendeletben megállapított gyermekétkeztetés térítési díjából az a gyermek, akinek családjában az egy főre jutó havi jövedelem nem haladja meg:

1. az öregségi nyugdíj mindenkori legkisebb összegének **2-szeresét** (57.000.- Ft-ot)

 75 %-os kedvezményben,

1. az öregségi nyugdíj mindenkori legkisebb összegének **2,5-szeresét** (71.250.- Ft-ot)
 50 %-os kedvezményben részesülhet.

A térítési díjkedvezmény jogosultság fennállása esetén:
a) amennyiben a kérelmet szeptember 1. napját megelőzően nyújtották be az óvodában és iskolában, szeptember 1. napjától augusztus 31. napjáig terjedő időszakra,
b) amennyiben a kérelmet szeptember 1. napja után nyújtották be, a beadást követő hónap első napjából az a) pontban megjelölt időpontig állapítható meg.

Meg kell szüntetni a térítési díjkedvezményt a határozathozatal hónapjának utolsó napjával, ha:
a) a megállapítás alapját képező feltételek megváltoztak, vagy
b) a szülő a térítési díjat felszólítás ellenére sem fizeti be.

**Tisztelt Szülők!**

**Kérjük Önöket, hogy éljenek a támogatási lehetőséggel. Amennyiben a feltételeknek megfelelnek, nyújtsák be támogatási igényüket, melyek elbírálásáról bizottság fog dönteni.**

**A települési támogatás igényléséhez szükséges nyomtatványt a hivatalban biztosítjuk Önöknek. Kérjük, hogy szerezzék be a kereseti igazolásokat is, mert azt a kérelemhez csatolni kell.**